OpenLLM-France/wikimedia huggingface dataset:
# Oñatiko erraldoi eta buruhandien konpartsa

Onatiko erraldoi eta buruhandien konpartsa 1984an Udalak Jose Ignazio Urbietari bi erraldoi eskatu zizkion. Bikotea Gebarako Kondeak dira, Oñatin, herria jaurerria zenean, garrantzi handia izan zuen familia ordezkatzeko. Ez dago oso garbi zeintzuk diren; litekeena Pedro Velez Gebarakoa edo Iñigo Velez Gebarakoa izatea da, bere ezkonlagunarekin.

## Buruhandiak

Urbietak Txirri, Mirri eta Txiribiton egin zituen, herrian oso estimatuak direnak.

## Erreferentziak

* ↑ Erraldoi eta buruhandiak 1999-2009. Jose Ignacio Urbietaren omenez.. Debako Udala.

## Ikus gainera

* Erraldoiak (folklorea)
* Buruhandiak

## Kanpo estekak

* Datuak: Q61364493
# Oñatiko Udal Liburutegia

Oñatiko Udal Liburutegia :
| Datuak |||
| Kokapena | Santa Marina plaza 1 | Santa Marina plaza 1 |
| Sortze-data | 1963 | 1963 |
| Bilduma | 32.026 | 32.026 |
| Webgunea | http://www.oinati.eu/eu/udal-zerbitzuak/kultura/udal-liburutegia | http://www.oinati.eu/eu/udal-zerbitzuak/kultura/udal-liburutegia |
Oñatiko Udal Liburutegia Kultur etxean dago, Santa Marina plazako 1n. 1963 sortu zen. Euskadiko Irakurketa Publikoko Sarearen parte hartzaile da.

## Atalak

* Haur liburutegia: 0-14 urte bitartekoentzat
* Helduen liburutegia
* Mediateka

## Funtsak

* 6 egunkari: Berria, Deia, El Diario Vasco, Gara , Mundo deportivo, El Pais
* 70 aldizkari: Arkeoikuska, Olerti, Oñate, besteak beste.
* 26.572 monografia: 99 Oñatiren gainean, Tokiko Bilduma ataleanhala nola, KRO, 1992ko Astigarragaren Emakume oñatiarraren egoerari buruzko azterketa edo 1998ko Gerardo Luzuriagaren Oñatiko Unibertsitatea, bertako liburutegiaren bidez, XVI. mendea : historia, irakaskuntzako metodoak, bizitza akademikoa, ikasgaiak eta zentsura.
* 5.132 ikus-entzuneko: 1874 soinu-grabazio eta 3.258 bideo-grabazio.

## Zerbitzuak

* Irakurketa eta kontsulta: mailegatu ezin direnen dokumentuenak, hala nola, egunkariak, atlasak, entziklopediak, atlasak... Baita behin galtzen baldin badira berriz ere erosi ezin ditekeen dokumentuenak ere.
* Mailegua.
* Internet.
* Erreprografia.
* Ordenagailuak,

## Kultura ekintzak

* Irakurketa eta liburutegiko zerbitzuen erabilera suspertzeko ekintzak: gidak, gomendioak, literatur tertuliak, erakusketak, ipuin kontaketak, haurrentzat eta helduentzat.

## Erreferentziak

* ↑ http://www.katalogoak.euskadi.net/cgi-bin_q81a/abnetclop/O9434/ID5ff83e41/NT2
* 1 2 3 4 http://www.oinati.eu/eu/udal-zerbitzuak/kultura/udal-liburutegia/udal-liburutegiko-zerbitzuak
* ↑ http://www.katalogoak.euskadi.net/cgi-bin_q81a/abnetclop/O9434/ID5ff83e41/NT45

## Kanpo estekak

* , Oñatiko Udaleko web-orriaren Liburutegiaren atala.
* , Oñatiko Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q16518568
# Pelahustán

Pelahustán Toledoko udalerria da, Sierra de San Vicente eskualdean dagoena.
2009ko urtarrilaren 1eko erroldaren arabera 381 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1641724
* Multimedia: Pelahustán / Q1641724
# Pelamis energia bihurgailua

Pelamis energia bihurgailua garapen bidean dagoen teknologiaren adibidea da. Ozeanoetako olatu energiaz baliatuz, elektrizitatea egiten du.Olatu-energiaren adibide praktikoa da.
Lehen olatu parkea Okeanós deiturikoa, portugaldar kostalderako planifikatuta dago, Póvoa de Varzim hiritik oso hurbil. Parke hauek P-750 elementuak erabiliko dituzte 750 [KW]]eko potentzia unitarioarekin eta parke bakoitzak 2,25 MW eko potentzia eskuratuko du.Probarako parke honek 6.000 tonelada karbono dioxido gutxiago sortzea ekarriko du , elektrizitatea ekoizteko fosilek sortutakoa, alegia. 2008ko irailaren 23an inauguratu zen parke honen lehen atala eta elektrizitate sarera konektatu zen. Halere,2009ko martxoaren 17an hainbat arzo tekniko eta diru arazo zirela kausa, proiektua bertan behera gelditu zen.CleanTechnica.Arazo teknikoak, batez ere, mantimendu arazoak izan ziren eta krisi ekonomikoak proiektuan inplikatutako enpreseetako bati ere kalte handia egin dio. Lehenengo 12 atalak Arnish-eko instalazioetan ekoiztuko diraLewis uhartea, Eskozian Camcal elkartearen eskutik eta gainerakoak Portugalen.

## Oinarria

Pelamis sistemak olatu bakoitzetik energia baliagarri guztia hartu beharrean,energia osoaren zati bat baino ez du aprobetxatzen.Horrela itsas baldintzetara gogorragoa izatea bilatzen da.Helburua ia mantenimendurik gabe itasasoan ongi mantentzea da, nahiz eta itsas baldintzak oso txarrak izan. ekaitza,zikloiek sistema hondatu dezakete sistema energia ekoizteko soilik prestatua egongo balitz.

## Funtzionamendua

Pelamis sistema hainbat atal zilindrikoetan banatuta dago.Atal hauek zati batean hondoratuta daude eta erro (bisagra) batek lotzen ditu. Olatuak mugimendu erlatiboa sartzen du atalen arteko guneetan eta barneko sistema hidraulikoa aktibatzen du. Sistema honek presio altu baten azpian dagoen olioa bonbeatzen du, makinaria hidrauliko baten bitartez, akumulagailu hidraulikoak orekatuz. Motore hidraulikoak sorgailu elektriko bati lotuta daude, elektrizitatea sortzeko eta kalkulatzen da, gutxi gorabehera 20.000 etxe hornitu daitezkeela horrelako 30 sistemekin. Sistema hidrauliko guztien elementu bakoitzaren potentzia kable elektriko bakar baten bitartez garraiatzen da eta hau ozeano sakoneran kokatutako oinarrian finkatua dago.Elementu hauetako batzuk beraien artean konekta daitezke potentzia kantitatea handitzeko eta itsaspeko kable bakar baten bitartez ekoiztutako energia kostaldera garraiatzeko.

## Etimologia

Pelamis platurus itsas suge antzeko bat da. Sabel aldea hori kolorekoa da eta ur tropikaletan eta subtropikaletan bizi da. Normalean sakonera gutxiko ur kontinanteletan aurki daiteke.

## Iturriak

* https://web.archive.org/web/20100516234339/http://www.wave-energy.net/Projects/ProjDescriptions/pelamis.htm
* http://animaldiversity.ummz.umich.edu/site/accounts/information/Pelamis_platurus.html
* (Gaztelaniaz)http://es.wikipedia.org/w/index.php?title=Convertidor_de_energ%C3%ADa_de_olas_Pelamis&action=edit

## Ikus, gainera

Olatu-energia
# Pelargir

Tolkienen legendarium ospetsuan Pelargir Gondorreko portu hiri handi bat da, Lebennin eskualdean dagoena, Sirith ibaia Anduin ibaiarekin elkartzen den tokian kokatua, azken honen itsasoratzetik gertu. Hiria Osgiliathetik 161 kilometrora altxatzen da, eta Anduinen ahotik distantzia berera. Erabilera militar eta komertzialeko portu bat zen, bertako kaietan berrogeitamar itsasontzi ere ainguratuak izan zitzakeena. Gondorreko bideak Pelargir zeharkatzen du, Minas Tirith Linhirrekin lotuz. Ibaiaren beste aldetik galtzada Haradeko bidera lotzen da.

## Historia

Pelargir Eguzkiaren Bigarren Aroko 2350. urtean sortu zuten Numenortar leialek. Hiri honetan sortu zen adunaiko hizkuntza, nondik mendebaldeko gizakien erresuman zehar hedatzen hasi zen. Eärnil I.a erregeak eraiki zuen hiri honetan Gondorreko lehen flota handia.
Eguzkiaren Hirugarren Aroko 1432. urtean Senideen arteko borroka piztu zen, zuzenean Eldacar Castamir Usurpatzailearekin nahasten dituena Gondorreko tronuko oinordekotzarako gerra zibil batean. Zibilek Castamirren alde egiten zuten, flotaren kapitaina zena. Eguzkiaren Hirugarren Aroko 1437. urtean Castamirrek bere burua errege izendatzen du, eta Gondorreko hiriburua Pelargirrera pasatzea pentsatzen du, baina Eguzkiaren Hirugarren Aroko 1447. urtean gerra zibla amaitzen da Eldacarren garaipenarekin. Hurrengo urtean Castamirren semeek eta armadak Umbarrera ihes egin zuten portuan setiatuak izan ondoren. Hiria Eguzkiaren Hirugarren Aroko 1634. urtean eraso zuen Castamirren birbilobak ziren Angamaitë eta Sangahyando buru ziren Umbarreko kortsarioen flota batek, une horretan Minardil erregea hiria defendatzen ari zela hil zelarik. Mende batzuk beranduago, Ekthelion II.a seneskalak era berean Pelargirreko flota Umbarren aurka bidali zuen, Thorongil kapitain zutela, ezkutuan lanean ari zen Aragorn zena.
Eguzkiaren Hirugarren Aroko 3019. urteko martxoan hiria Umbarreko kortsarioek hartu zuten Eraztunaren Gerran. Baina Aragorn, Gimli eta Legolas doaz Konpainia Grisaren buru, eurekin Hildakoen Armada eramanez, Pelargirreko gudua erraz irabazi zutenak, hildakoen armada handiari esker martxoak 13an. Bi egun beranduago, Konpainia Grisa Osgiliathen lehorreratzen da kortsarioen itsasontziekin eta bidea egiten dute Pelennorreko Zelaietako Gudurantz.

## Kanpo estekak

* Datuak: Q2620680
# Pelargón

Pelargón marka komertzial bat zen. XX. mende hasieran mundu osoan zabaldu zen. Espainiako kasuan 1944tik aurrera Nestlé elikagai enpresak zabaldu zuen. Espainiako Gerra Zibilaren ondoren hori izan zen merkatutatutako haurrentzako lehen esne-hautsa. Urte haietako eskasiaren sinboloa gisa gelditu da espainiarren oroimenean; batzutan "Pelargonen belaundaldia"z hitz egin da.

## Erreferentziak

* ↑ https://dle.rae.es/pelargón
* ↑ https://www.meneame.net/story/pelargon-inicio-lactancia-artificial
* ↑ https://www.elperiodico.com/es/entre-todos/20170723/la-generacion-del-pelargon-52-articulo-josep-maria-ureta-6183898

## Kanpo estekak

* Datuak: Q6070878
# Pelaio Asturietakoa

Pelaio Asturietakoa edo Pelaio I.a ( 690 – 737 ), Musulmanen Agintearen aurkako matxinada zuzendu zuen buruzagi astura da. Asturietako Erresuma fundatu eta bere lehenbiziko erregea bilakatuko zen. Bere erregetza 722an hasi eta 737an bere heriotzarekin batera amaituko da.
| Aurrekoa: Titulu berria | Asturietako errege 718 – 737 | Ondorengoa: Favila |
# Pelarco

Pelarco Txileko erdialdeko komuna eta hiri bat da. Maule eskualdeko Talca probintzian dago. 2002ko erroldan, 7.266 biztanle zituen.

## Kanpo estekak

* (Gaztelaniaz) Pelarcoko udalaren webgunea.
* Datuak: Q51085
* Multimedia: Pelarco / Q51085
# Petri Velez Gebarakoa

Petri Velez Gebarakoa izan daiteke:
* Petri Velez Gebarakoa eta Fernandez Aiarakoa (c. 1360-1407), aitona;
* Petri Velez Gebarakoa eta Tellez Gaztelakoa, aita;
* Petri Velez Gebarakoa eta Aiarakoa (?-1455), semea, Arrasate erre zuen Oñatiko jauna.
# Petri plaka

Petri plaka diametro desberdinak izan ditzakeen beirazko edo plastikozko ontzi zilindrikoa da. Sakonera txikikoa da eta forma bereko estalki bat du, baina zertxobait handiagoa duen diametroarekin, gainean jarri eta kutxatila estali ahal izateko.
Mikrobiologiako laborategian erabiltzen da batez ere bakterioen kultiboetarako. Mikroorganismo hauen hazkuntzarako ordea, hazkuntza-ingurune desberdinak erabili behar dira. Hazkuntza-ingurune horiek solidoak izan behar dira, hots, agarra eduki behar dute (hazkuntza-inguru likidoekin saio hodiak erabiltzen baitira, ez Petri plakak).
Richard Julius Petri bakteriologo alemaniarrak asmatua izan zen 1877an. Hau, Robert Kochen laguntzailea izan zen.
Beirazko petri plakak berrerabiliak izan daitezke, horretarako esterilizatu egin behar dira aurretik (ordubetez 160 °C-tan aire lehorra duen Pasteur labean). Plastikozkoak aldiz, erabili ondoren, bota egiten dira. Azken hauek dira gaur egun laborategi gehienetan erabiltzen direnak, ez baitira esterilizatu behar erabiltzen diren bakoitzean.

## Kanpo estekak

* Datuak: Q81714
* Multimedia: Petri dishes / Q81714
ieaKimika laborategiko tresneria :
# Petrie museoa

Egiptoar Arkeologiako Petrie Museoa Petrie Museum of Egyptian Archaeology, Arkeologioa Institutuak Institute of Archaeology sustatu zuen, eta Londresen, Ingalaterran dago, unibertsitatearen zati delarik.

## Historia

Museoa, unibertsitateko Arkeologia eta Filologia egiptoarreko departamenduaren irakaskuntzarako laguntza bezala sortua izan zen, departamendua eratzen zen aldi berean, 1892an. Hasierako bilduma Amelia Edwards idazleak eman zuen.
Lehen irakasleak, Flinders Petriek, indusketa asko eta garrantzitsuak zuzendu zituen Egipto eta Ekialde Hurbilean, eta 1913an, bere egiptoar antigoaleko gauzen bilduma unibertsitatera pasa zuen, museoa, Egiptotik kanpo erakutsitako bildumarik nagusienetako batean bihurtuz.

## Bildumak

Museoak, Antzinako Egiptoko aro guztietako 80.000 objektu inguru ditu. 1950eko hamarkadaren hasieratik, astean zenbait egunetan publikoari irekita dagoen antzinako eraikin batean dago. Unibertsitatea, gaur egun, lanean ari da Petrie Museoa hartu eta unibertsiterako sarrera publiko bezala balioko duen egoitza berri bat sortzeko. Eraikin honek, Panopticon izena jasoko duena, denbora baterako erakusketentzako guneak ere izango ditu, baita hitzaldi gelak, irakurketa gelak, liburu eta eskuizkribuak erakusteko gune bat eta kafetegi bat ere. Hiru solairu, Petrie Museoarentzat izango dira, eta bilduma, lehen aldiz, erakusketa publiko iraunkor bezala egongo da.

## Kanpo estekak

* (Ingelesez)Petrie Museoaren webgune ofiziala.
* Datuak: Q2002512
* Multimedia: Petrie Museum of Egyptian Archaeology / Q2002512
# Petri San Superano

Petri San Superano (frantsesez: Pierre de Saint-Supéran; latinez: Petro de Sancto Superano; ?-1402) gaskoi militarra izan zen. Nafarroako konpainiaren kapitaina, Morean zegoen 1379an. 1396an Akaiako printze izendatu zuten eta bertoko agintaria izan zen heriotzara arte.
# Petricani

Petricani Errumaniako udalerri bat da, Neamț konderrian. 5.563 biztanle ditu, 36,37 kilometro koadroko azaleran banatuta.

## Herriak

Udalerrian honako herriak daude:
Petricani $^{(en)}$ Boiștea $^{(en)}$ Târpești $^{(en)}$ Țolici $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5112198
# Petri Veronakoa

Petri Veronakoa (Verona, 1205eko ekainaren 29 - Barlassina, 1252ko apirilaren 6), San Pedro Martiria izenarekin ere ezaguna, Dominikoen ordenako monjea, apaiza, italiar Inkisizioko epailea eta martiria izan zen. Dominikar Ordenaren protomartir gisa hartzen da. Iruditegian ohikoa da inauskai bat buruan duela agertzea, tresna horrekin hil baitzuten.

## Erreferentziak

* ↑ (Gaztelaniaz) Prensa, A. C. I.. «San Pedro de Verona» ACI Prensa (Noiz kontsultatua: 2024-04-29).

## Kanpo estekak

* Datuak: Q238744
* Multimedia: Saint Peter of Verona / Q238744
# Petriano

Petriano Italiako udalerri bat da. Pesaro eta Urbinoko probintzian kokatuta dago, Markak eskualdean. 2.762 biztanle ditu, 11,27 kilometro koadroko azaleran banatuta.

## Mugakideak

Petrianok honako udalerri hauekin egiten du muga:
Montefelcino Urbino Vallefoglia $^{(en)}$

## Kanpo estekak

* Datuak: Q207471
* Multimedia: Petriano / Q207471
# Petri V.a Portugalgoa

Petri V.a Portugalgoa (Lisboa, 1837ko irailaren 16a - Lisboa, 1861eko azaroaren 11), izengoitiz Esperantzaduna (portugesez: o Esperançoso) deitua, 1853-1861 urteetan Portugalgo erregea izan zen. Ama, Maria II.a, 1853an hil zenean haren lekua hartu zuen. Hala ere, aginpidea Fernando aitaren esku egon zen 1855 arte. Hezkuntza ministerio eraginkor bat sortzeko ardura hartu zuen. 1858an Estefania Hohenzollern-Sigmaringenkoarekin ezkondu zen. 1861ean hil zen, 24 urte zituela, eta Luis anaia izan zuen ondorengo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/05/01 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q156048
* Multimedia: Pedro V of Portugal / Q156048
# Petri Semenoitz Gatzolatzekoa

Petri Semenoitz Gatzolatzekoa (Gatzolatz, XIII. mendeko hasiera – 1266ko urriaren 28a) nafar elizgizona izan zen.
Aita Semeno Gatzolatzekoa izan zuen, Erresumako zalduna izan zena. Kikiltzen ez zen Iruñeko apezpikua izan zen, elizaren boterea sendotzeko borrokatu zuena.
Tibalt I.arekin harreman txarrak izan zituen; 1244an Agoitzen zeuden onibar batzuk aitzakiatzat hartu eta erregea Elizaren askatasuna urratzen zuela salatu zuen. Harrezkero ez zen giro haien artean eta erregea eskumikatzekotan izan zen. Tibalt II.ak ere aurkaria izan zuen apezpikua.
Elizaren barnean ere arerio asko izan zituen: Iratxeko monasterioari bere elizetan apaiz izendatzea galarazi zion; San Juan de la Peña monasterioarekin, frantziskotarrekin eta Zaragozako gotzainarekin ere liskarrak izan zituen.

## Erreferentziak

* ↑ Fernández Pérez, Gregorio. (1820). Historia de la iglesia y obispos de Pamplona. II, 10-31 or..
* ↑ Goñi Gaztambide, José. Los obispos de Pamplona del siglo XIII. , 95-135 or..

## Kanpo estekak

* Datuak: Q9057707
# Papaberina

Papaberina opioaren alkaloideetako bat. Hauts-erako kristaltxo zurietan agertzen da, eta disolbatzaile organiko batzuetan (kloroformoa, anilina, azido azetikoa, alkohol beroa) urtzen da, baina ez uretan. Opiotik edo sintesi bidez lortzen da. Klorhidrato-eran odol-hodiak zabaltzeko propietatea du, eta hipertentsioa tratatzeko erabiltzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q410374
* Multimedia: Papaverine / Q410374
# Papag

Papag, Pabhag edo Babak II.a (150-222) Pertsiako Fars probintziako erregea izan zen III. mendearen hasieran.
Sasanen semea zen, beranduago Pertsiar Inperioa gobernatuko zuen sasaniar dinastiaren sortzailea izan zena, beste egileren batzuk Sasan Papag Artaban IV.aren marzebana (izaera militarreko probintzia bateko gobernaria) zenean Papagen ordezkari militarra zela dioten arren. Bertsio honen arabera, Papagek Sasanen bekokitik irtetzen zela amestu zuen, eta hau Irango errege mitikoen ondorengoa zela jakitean, bere senide izan nahi izan zuen eta bere alaba eman zion emazte gisa. Ametsa bete egin zen, ezkontza honetatik sasaniar dinastia sortu izanaren zentzuan.
Rodak izeneko erreginarekin Ardashir I.a izan zuen, Partiar Inperioko azken Shahanshah edo enperadorea zen Artaban IV.a garaitu zuena, Sasaniar Inperioa sortuz.
# Papagai

Papagaia, loroa (Heg.) edo perruketa (Ipar.) Psittacidae familiako 330 hegazti-espezie inguru dira, Cacatuidae (kakatuak) familiarekin batera, Psittaciformes ordena osatzen dutenak. Ameriketatik, Afrikatik, Asiatik, Australiatik eta Polinesiatik hedatutako familia da.

## Filogenia

* Psittacidae familia
** Loriinae subfamilia
** Psittacinae subfamilia
*** Arini generoa
*** Cyclopsittacini generoa
*** Micropsittini generoa
*** Platycercini generoa
*** Psittrichadini generoa
*** Psittacini generoa
*** Psittaculini generoa

## Erreferentziak

* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2021-03-11).
* ↑ «perroquet | frantses-euskara hiztegi elektronikoa | Nola Erran» www.nolaerran.org (Noiz kontsultatua: 2021-03-11).
* ↑ Bruce Thomas Boehner - Parrot Culture. Our 2,500-year-Long Fascination with the World's Most Talkative Bird (2004)
* Datuak: Q8327
* Multimedia: Psittacidae / Q8327
* Espezieak: Psittacidae
# Papa Westray

Papa Westray edo Papay (antzinako eskandinavieraz: Papey (hin) Meiri) Eskoziako Orkadak uhartediko uharte bat da.

## Kanpo estekak

* Datuak: Q931770
* Multimedia: Papa Westray / Q931770
# Papagoita

Papagoita ziklosilikato motako minerala da.. Gema bezala erabiltzen da.

## Ezaugarriak

Papagoita silikato mineralaren formula kimikoa hau da: ${\ce {CaCu[H3AlSi2O9]}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Papagoite: Mineral information, data and localities.» www.mindat.org (Noiz kontsultatua: 12-05-2019).
# Papagaios

Papagaios Brasilgo udalerri bat da, Minas Gerais estatuan kokatua. 13.920 biztanle ditu 553,577 km²ko eremuan.

## Ikus, gainera

* Minas Gerais

## Kanpo estekak

* Datuak: Q1789565
* Multimedia: Papagaios / Q1789565
# Pedikura

Pedikura oinen zainketa kosmetikoa da, bereziki azazkalak moztu eta margotzean datzana.

## Ikus, gainera

* Manikura
* Podologia

## Kanpo estekak

* Datuak: Q1161133
* Multimedia: Pedicure / Q1161133
# Pedi (herria)

    Artikulu hau herriari buruzkoa da; beste esanahietarako, ikus «Pedi».
Pedia (pedieraz: Bapedi) Hegoaldeko Afrikako etnia bantua da, Zimbabwen eta Hegoafrikan bizi dena. Nekazariak eta abeltzainak dira gehienbat. Beren hizkuntza, bantua, benue-kongo sailekoa da.

## Erreferentziak

* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q1265850
# Pedi

Pedi izan daiteke:
* Pedi (Peren), Indiako hiria
* Pedi (herria), hegoaldeko Afrikako etnia
* Pedi (ardia), hegoaldeko Afrikako aberea
# Pedieos

Pedieos, Pediaeus edo Pithkias (grezieraz: Πεδιαίος, Pedieos; turkieraz: Kanlı Dere) Zipreko ibai luzeena da. 100 kilometrotako luzera du eta Nikosia hiriburua zeharkatzen du. Famagustako badian itsasoratzen da.

## Ibilbidea

Troodos mendikatean sortzen da, Kionos aldeko konifero basoetan, Machairas monasteriotik gertu eta hasieran iparraldera jotzen du, Nikosia hiriburura iristen den arte. Hiriburuan 18 kilometro egiten ditu. Oraindik ibai txikia da eta hainbat tartetan hiriaren azpian sartzen da.
Hiriburutik atera ondoren norabidea aldatzen du eta Mesaoria lautadan zehar ekialderantz abiatzen da. Mesaoria da Zipreko eskualderik populatuena eta nekazal eremu handiena ere bai. Ibilbidearen bukaeran Famagustako badian egiten du bat Mediterraneo itsasoarekin. Antzina Salamina hirian itsasoratzen zen baina gaur egun hegoalderako igarotzen da eta Akhyritou eta Kouklia urtegiak dauden ureztatze eremuak zeharkatzen ditu. Zipreko ibai luzeena den arren ez da nabigagarria.

## Uholdeak

Pedieos ibaiaren emaria asko aldatzen da urtesasoiaren arabera eta uda askotan lehortu egiten den arren negu partean uholdeak eragin ditzake. XIV. mendetik aurrera ibaiak eragindako hainbat uholde dokumentatu izan dira Nikosian. Antzina hiriaren erdigunetik pasatzen zen ibaia baina XVI. mendean veneziarrek desbideratu egin zuten hiria ingura zezan. Nikosia hiriburura etorriko den emaria erregulatzeko helburuaz bi urtegi eraiki dira Pedieos ibaiaren ibilbidean zehar. Handiena Tamasosen eraiki zen 2002an, bi kilometrotako horma du eta 2.800.000 metro kubo ur hartzen ditu bere baitan.

## Iruditegia

* Machairas monasteriotik gertu dago iturburua.
* Pedieos ibaiertza Nikosia parean.
* Mesaoria lautadaren mapan Pedieos ibaiaren ibilbidea.
* Famagustako badian Pedieos ibaiaren itsasoratzea.

## Erreferentziak

* ↑ (Ingelesez) «Troodos Mountains | mountain range, Cyprus» Encyclopedia Britannica (Noiz kontsultatua: 2020-11-22).
* 1 2 ABOUT THE PEDIEOS RIVER BASIN | CYPRUS. www.activate.zone.
* ↑ web.archive.org (Noiz kontsultatua: 2020-11-22).
* 1 2 (Ingelesez) «The Pedieos River flows through which European capital city?» QuizzClub.com — The World's Largest collection of Quizzes, Trivia Questions, Personality Tests 2020-08-10 (Noiz kontsultatua: 2020-11-22).
* ↑ (Ingelesez) «Pedieos River | river, Cyprus» Encyclopedia Britannica (Noiz kontsultatua: 2020-11-22).
* ↑ (Ingelesez) Charalambous, Katerina; Bruggeman, Adriana; Bakirtzis, Nikolas; Lange, Manfred A.. (2016-06-01). «Historical flooding of the Pedieos River in Nicosia, Cyprus» Water History 8 (2): 191–207. doi:10.1007/s12685-016-0162-1. ISSN 1877-7244. (Noiz kontsultatua: 2020-11-22).
* ↑ Tamasoso Dam - Beautiful place by the water and amazing landscape view. www.cyprusalive.com.

## Kanpo estekak

* Datuak: Q905376
* Multimedia: Pedieos / Q905376
# Pediera

Pediera (Sesotho sa Leboa) Afrikako hizkuntza da, Hegoafrikako hamaika hizkuntza ofizialetako bat dena. Tswanera (Setswana), loziera (Silozi) eta sothoera (Sesotho) seniderik hurbilenak ditu.

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).

## Kanpo estekak

* Datuak: Q33890
* Multimedia: Northern Sotho language / Q33890
# Pedioceras

Pedioceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Barremiarrean, hau da, orain dela 130 milioi urtetik 125 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12265645